เงินบาทเปิดตลาด 29.93/95บาท
ธนาคารซีไอเอ็นบีไทย รายงาน เงินบาทเปิดตลาดเช้านี้อยู่ที่ระดับ 29.93/95 ปรับตัวอ่อนค่าตามภูมิภาค
7 ก.ย. 2554

ธนาคารซีไอเอ็นบีไทย รายงาน เงินบาทเปิดตลาดเช้านี้อยู่ที่ระดับ 29.93/95 ปรับตัวอ่อนค่าตามภูมิภาค
นักบริหารเงินธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.93/95 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 29.91/93 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค เนื่องจากการปรับตัวอ่อนค่าของเงินยูโรและเงินปอนด์
"(เงินบาท)ปรับตัวอ่อนค่าตามภูมิภาค หลังเงินยูโรกับปอนด์อ่อนค่าลงมาเยอะ แต่ค่อนข้างทรงตัว" นักบริหารเงิน กล่าว
ปัจจัยที่ตลาดจับตามองยังคงเป็นเรื่องผลกระทบจากท่าทีของธนาคารกลางสวิตเซอร์แลนด์กรณีออกมาส่งสัญญาณกำหนดอัตราแลกเปลี่ยนเงินยูโร-ฟรังซ์ ขั้นต่ำไว้ที่ประมาณ 1.2 ฟรังค์/ยูโร, การประกาศตัวเลขทางเศรษฐกิจ และผลการประชุมที่สำคัญ ส่วนปัจจัยในประเทศเป็นเรื่องทิศทางการลงทุนในตลาดหุ้น 
สำหรับความเคลื่อนไหวของค่าเงินสกุลหลักต่างประเทศ เงินยูโรอยู่ที่ระดับ 1.4039/4042 ดอลลาร์/ยูโร ปรับตัวอ่อนค่าจากระดับ 1.4180/4181 ดอลลาร์/ยูโร ส่วนเงินเยนอยู่ที่ระดับ 77.40/43 เยน/ดอลลาร์ ปรับตัวอ่อนค่าจากระดับ 77.07 เยน/ดอลลาร์
นักบริหารเงิน ประเมินกรอบการเคลื่อนไหวของเงินบาทไว้ระหว่าง 29.90-30.00 บาท/ดอลลาร์เท่าเดิม